5. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Β. 1461/46 της 8/23 Μαΐου 1963 (ΦΕΚ Β΄ 218) Περί απαλλαγής εκ των δικαιωμάτων υπερημερίας της τεχνητής ή ανασχηματισμένης ξυλείας και των εκ χαρτομάζης κλπ. πλακών. Έχοντες υπ’ όψιν 1)τας διατάξεις του άρθρ. 67 Σελ. 256(β) 305-128 παρ. 11 του Νόμ. 1165/1918 «περί Τελωνειακού Κώδικος» ως ούτος συνεπληρώθη δια του άρθρ. 10 παρ. 1 του Α.Ν. 791/1948 και 2)την κατά την συνεδρίασιν της 26ης Απριλίου ε.έ. ληφθείσαν σύμφωνον γνώμην της Διαρκούς Επιτροπής Δασμολογίου και Εμπορικών Συμβάσεων (Τμήματος Τελωνειακών Νόμων), αποφασίζομεν: Συμπληρούντες την υπ’ αριθ. Τ. 9892/23.11.1948 απόφασιν ημών «περί απαλλαγής ειδών τινων από της καταβολής δικαιωμάτων υπερημερίας» (ΦΕΚ 219/Β΄/1948-ΕΔΥΟ 8/1949) απαλλάσσομεν της καταβολής δικαιωμάτων υπερημερίας την τεχνητήν ή ανασχηματισμένην ξυλείαν της δασμ. κλάσεως 4418 και τας πλάκας δια κατασκευάς εκ χαρτομάζης κλπ. της δασμ. κλάσεως 48-09 Α-Β, αίτινες αποτίθενται εγκρίσει της Τελωνειακής Αρχής εις παραχωρουμένας υπό ιδιωτών αποθήκας ή χώρους εκτός Τελωνειακού περιβόλου, υπό τους περιορισμούς της παρ. 2 της ως άνω αποφάσεως. Η παρούσα δημοσιευθήτω δια της Εφημερίδος της Κυβερνήσεως. 